Supertaal - RDF-voer
type: channel
description: Kom praat saam!
items: Verkeerd, Grahame

Verkeerd, Grahame
type: item
description: Grahame skryf elders: "Daar is die Amerikaanse opsie. Het die Amerikaanse setlaars nie die inheemse Rooihuide afgemaai soos wat hulle dit gedoen het nie, is dit statisties bewys dat Amerika vandag ten minste 80 miljoen Rooihuide sou gehad het." Die immigrante uit Europa het ongetwyfeld groot getalle Indiane afgemaai - by dosyne doodgeskiet en na "bounty hunters" gebring vir betaling. Maar dis nie hulle wat die inheemse bevolking feitlik uitgewis het nie. Die "Native Americans" is afgemaai deur siektes wat saam met die Europese immigrante na Amerika gebring is. Iewers lees ek onlangs dat ongeveer 100 miljoen Indiane dood is aan siektes soos masels, waarteen hulle geen weerstand gehad het nie. Netsoos die groot griep, of "Spanish Lady" van 1918, wat die eintlike oorwinnaar was in die Eerste Wêreldoorlog. Meer mense (insluitend soldate) is daaraan dood as op al die slagvelde van Europa saam. Dit het die einde van die oorlog verhaas. Dit was die mees vernietigende griepvirus ooit. Indien dit vandag sou uitbreek, sal die dodetal astronomies wees. As biologiese wapen sou dit meer as die helfte van die planeet se bevolking uitwis. Gelukkig is die griepvirus egter baie onstabiel en onselektief; dit muteer voortdurend - daarom dat ons elke jaar 'n ander griepvirus het en elke jaar opnuut ingeënt moet word. Wetenskaplikes veg 'n nimmereindigende stryd daarteen, want Virusse kan nie vernietig word nie; hulle loop hulle pad en sterf naderhand self. Antibiotika is nutteloos teen virusinfeksies. Ons kan slegs daarteen ingeënt word, en die vaksiene kan slegs gemaak word nadat die virus geïdentifiseer is. Nogal skrikwekkend. ----------------------------------------------------------- Got questions? Get answers over the phone at Keen.com. Up to 100 minutes free! http://www.keen.com
creator: Kangakid
date: 2000-08-12T00:00:00-00:00